આ સિવાય નરસિંહ મહેતા, અખો વગેરે જેવા આદ્યસાહિત્યકારોના પુસ્તકો, હકારાત્મક વિચારો ઉપસાવતા સ્વ મદદના પુસ્તકો, ગુજરાતી નાટકની સ્ક્રિપ્ટ તથા તે વિશેની વિગતે જાણકારી, શૈક્ષણિક પુસ્તકો, બાળ સાહિત્યના પુસ્તકો, ઇન્ટરનેટ વિશેના પુસ્તકો જેવા અનેક પ્રકારો પણ મિત્રોએ સૂચવ્યા છે. ચાલો ગઝલ શીખીએ જેવા અન્ય કાર્યશિબિરો મૂકવા તથા એ શૃંખલાને ઇ-પુસ્તક તરીકે મૂકવાનું સૂચન પણ અમલમાં મૂકી શકાય તેવું છે.